“Мегапорт” ООД стартира проект „Изграждане на нови фотоволтаични системи за собствено потребление в комбинация с батерии”, финансиран от Европейския съюз - NextGenerationEU по Национален план за възстановяване и устойчивост, договор за финансиране № BG-RRP-3.006-0212-C01.

Общата цел на проекта е да се повиши енергийната ефективност и независимост на "Мегапорт" ООД чрез изграждане на нови мощности за производство на възобновяема енергия и по-конкретно - фотоволтаична инсталация за собствено потребление.

Специфичните цели на проекта са:

- Да се обезпечи използване на възможно най-добра технология за изграждане на фотоволтаична инсталация - обединяваща в себе си фактори като качество и продължителност на ефективния жизнен цикъл, ниски първоначални разходи и ниски разходи за поддръжка.

- Да се обезпечи гъвкавостта и ефективостта на изградената система посредством инсталиране на съоръжения за съхранение с подходящ капацитет, които ефективно да адресират непостоянния характер на енергията, произведена от соларните модули.

В рамките на дейността се предвижда на покрива на производствената база на "Мегапорт" ООД в гр. Велико Търново, намираща се на ул. Никола Габровски 81, да бъде изградена фотоволтаична инсталация с инсталирана мощност 250 KW, в комбинация с батерии с общ капацитет от 250 KWh, които да съхраняват мин. 100% от произведената от инсталацията енергия за мин. 1 час и да служат за балансиране на мощността с оглед непостоянния характер на соларната енергия.

Дейността за изграждане на нова фотоволтаична инсталация за производство на енергия от възобновяеми източници за собствено потребление в комбинация с локални съоръжения за съхранение на енергия (батерии) ще бъде изпълнена чрез външно възлагане на един изпълнител, като ще бъдат спазени правилата, заложени в ПМС 80/09.05.2022, изискванията и условията в Условията за кандидатстване и Условията за изпълнение.

Дейността ще бъде изпълнена чрез:

- придобиване на фотоволтаична инсталация - 250 KW, за производство на енергия от ВЕИ, за собствено потребление, в комбинация със съоръжения за съхранение на енергията (батерии) с общ капацитет 250 KWh

- строително-монтажни работи на покрив.

Стъпките за изпълнение са следните:

1. Публикуване на публичната покана

2. Оценка на получените оферти и изготвяне на протокол

3. Уведомяване на кандидатите и изпращане на поканa за сключване на договор на класирания на първо място кандидат

4. Преглед на представените документи за сключване на договор с избрания изпълнител

5. Сключване на договор с избрания изпълнител

6. Изграждане на фотоволтаичната централа с батерии и пускане в действие

7. Приемане на работите

Проектът ще допринесе за постигане на по-устойчиво и екологосъобразно производство в предприятието, посредством осигуряването на сигурна, екологична и икономически достъпна енергия.

Общият бюджет на проекта е 628 300 лв., от които финансирането от ЕС по МВУ е 282 735 лв., а националното съфинансиране 0 лв.

Предвижда се проектните дейности да се реализират до 20.06.2025 г.